คือกินยาคุมมาเรื่อยๆค่ะ พอมีประจำเดือนประมาณกลางๆเดือนธันวาก็หยุดกินยาคุม(แฟนบวช)​พอประมาณเดือนมกราคมช่วงๆวันที่4-5ก็กลับมากินยาคุมเพราะแฟนสึกแล้ว แต่เดือนมกรา รอบเดือนไม่มาค่ะจะท้องไหมค่ะ แล้วมีอาการเจ็บหัวนมด้วยค่ะ
สวัสดีค่ะ ในที่นี้คงต้องดูว่าได้เริ่มยาคุมอย่างถูกต้องและกินอย่างสม่ำเสมอหรือไม่ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากไม่ได้กินยาอย่างถูกต้อง ก็มีโอกาสตั้งครรภ์ ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ แต่ถ้ากินยามาอย่างถูกต้องตลอด ถ้าตรวจแล้วไม่ได้ตั้งครรภ์ แม้ประจำเดือนไม่มา สามารถเริ่มยาแผงใหม่ได้เลย